สำนักข่าว Bloomberg รายงานว่า Apple กำลังอยู่ระหว่างการพิจารณา ในการปลดพนักงานออก มีรายละเอียดอย่างไร
ก่อนหน้านี้เคยมีการวิเคราะห์จากสำนักข่าวต่างประเทศหลาย ๆ แห่ง ว่า Apple เป็นบริษัทเทคโนโลยีรายใหญ่เพียงไม่กี่แห่งของโลก ที่ยังไม่ประกาศปลดพนักงาน
สวนทางกับบริษัทเทคโนโลยีรายอื่น ที่มีการปลดพนักงานออกไปจำนวนมหาศาล ไม่ว่าจะเป็น Meta, Twitter, Amazon, Google และ Microsoft
ล่าสุด สำนักข่าว Bloomberg รายงานว่า Apple กำลังอยู่ระหว่างการพิจารณา ในการปลดพนักงานออก ตามรอยบริษัทเทคโนโลยีรายอื่น ๆ เป็นที่เรียบร้อยแล้ว
แต่การปลดพนักงานในครั้งนี้ของ Apple ไม่ได้มีการระบุจำนวนพนักงานที่ได้รับผลกระทบอย่างชัดเจน
โดยมีข้อมูลเพียงแค่ว่า พนักงานที่ได้รับผลกระทบ คือพนักงานในธุรกิจค้าปลีก (Retail) ของ Apple
อย่างไรก็ตาม มีก็คาดการณ์ว่า พนักงานที่ถูกปลด จะมีจำนวนที่น้อยมาก ๆ เมื่อเทียบกับบริษัทอื่น ๆ ที่ปลดพนักงานออกไปก่อนหน้านี้
และการปลดพนักงานในครั้งนี้ของ Apple เป็นการปลดพนักงานเพื่อ “เพิ่มประสิทธิภาพ” ในการดำเนินงาน ไม่ใช่การลดต้นทุน
นอกจากนี้ Apple ยังระบุด้วยว่า พนักงานที่ถูกปลดออก สามารถสมัครงานในตำแหน่งอื่น ๆ ภายในบริษัทได้ ภายในช่วงสัปดาห์นี้
และหากไม่ได้รับการพิจารณาให้เข้าทำงานในตำแหน่งใหม่ Apple ก็จะจ่ายเงินชดเชยจากการถูกเลิกจ้าง นาน 4 เดือน
การปลดพนักงานของ Apple ในครั้งนี้ เป็นการแสดงให้เห็นถึงสถานการณ์อันไม่แน่นอน ที่บริษัทเทคโนโลยีรายใหญ่ทั่วโลก กำลังเผชิญอยู่ในขณะนี้
และแม้ Apple จะไม่ได้มีการปลดพนักงานในระดับ “หลายหมื่นราย” เหมือนอย่างบริษัทเทคโนโลยีรายอื่น ๆ แต่ที่ผ่านมา Apple ก็มีความพยายามในการ “รัดเข็มขัด” มาโดยตลอด
โดยเฉพาะการชะลอการจ้างพนักงานเพิ่มเติมในบางตำแหน่ง ปรับรอบการจ่ายโบนัส เหลือ 1 ครั้งต่อปี ลดการจ่ายค่าเดินทางให้พนักงาน หรือแม้แต่ชะลอโครงการใหม่ ๆ ออกไปก่อน
ด้าน ทิม คุก ซึ่งเป็น CEO ของ Apple ก็เคยให้สัมภาษณ์กับสำนักข่าว The Wall Street Journal ว่า การปลดพนักงาน จะเป็นสิ่งสุดท้าย ที่ Apple จะทำ
สำนักข่าว Bloomberg รายงานว่า Apple กำลังอยู่ระหว่างการพิจารณาในการปลดพนักงานออก ตามรอยบริษัทเทคโนโลยีรายอื่น ๆ เป็นที่เรียบร้อยแล้ว แต่การปลดพนักงานในครั้งนี้ของ Apple ไม่ได้มีการระบุจำนวนพนักงานที่ได้รับผลกระทบอย่างชัดเจน โดยมีข้อมูลเพียงแค่ว่า พนักงานที่ได้รับผลกระทบ คือพนักงานในธุรกิจค้าปลีก (Retail) ของ Apple

อย่างไรก็ตาม มีก็คาดการณ์ว่า พนักงานที่ถูกปลด จะมีจำนวนที่น้อยมาก ๆ เมื่อเทียบกับบริษัทอื่น ๆ ที่ปลดพนักงานออกไปก่อนหน้านี้ และการปลดพนักงานในครั้งนี้ของ Apple เป็นการปลดพนักงานเพื่อ “เพิ่มประสิทธิภาพ” ในการดำเนินงาน ไม่ใช่การลดต้นทุน

นอกจากนี้ Apple ยังระบุด้วยว่า พนักงานที่ถูกปลดออก สามารถสมัครงานในตำแหน่งอื่น ๆ ภายในบริษัทได้ ภายในช่วงสัปดาห์นี้ และหากไม่ได้รับการพิจารณาให้เข้าทำงานในตำแหน่งใหม่ Apple ก็จะจ่ายเงินชดเชยจากการถูกเลิกจ้าง นาน 4 เดือน

การปลดพนักงานของ Apple ในครั้งนี้ เป็นการแสดงให้เห็นถึงสถานการณ์อันไม่แน่นอน ที่บริษัทเทคโนโลยีรายใหญ่ทั่วโลก กำลังเผชิญอยู่ในขณะนี้ และแม้ Apple จะไม่ได้มีการปลดพนักงานในระดับ “หลายหมื่นราย” เหมือนอย่างบริษัทเทคโนโลยีรายอื่น ๆ แต่ที่ผ่านมา Apple ก็มีความพยายามในการ “รัดเข็มขัด” มาโดยตลอด

โดยเฉพาะ
- การชะลอการจ้างพนักงานเพิ่มเติมในบางตำแหน่ง
- ปรับรอบการจ่ายโบนัส เหลือ 1 ครั้งต่อปี
- ลดการจ่ายค่าเดินทางให้พนักงาน
- ชะลอโครงการใหม่ ๆ ออกไปก่อน

ด้าน ทิม คุก ซึ่งเป็น CEO ของ Apple ก็เคยให้สัมภาษณ์กับสำนักข่าว The Wall Street Journal ว่า การปลดพนักงาน จะเป็นสิ่งสุดท้าย ที่ Apple จะทำ